*1- қосымша*

# Мектепке дейінгі тәрбие мен оқытудың үлгілік оқу жоспары және Мектепке дейінгі тәрбие мен оқытудың үлгілік оқу бағдарламасы негізінде

**2022- 2023 оқу жылына арналған**

# ұйымдастырылған іс-әрекеттің перспективалық жоспары

Білім беру ұйымы (балабақша/ шағын орталық, мектепалды сыныбы)

Топ/сынып: ересек тобы

Балалардың

жасы 4 жастағы балалар

Жоспардың құрылу кезеңі (айды, жылды көрсету) қыркүйек

|  |  |  |
| --- | --- | --- |
| **Айы** | **Ұйымдастырылған іс-әрекет** | **Ұйымдастырылған іс- әрекеттің міндеттері** |
| **Қыркүйек** | **Дене шынықтыру** | **Жалпы дамытушы жаттығулар:**  Қолды алға, екі жаққа, жоғары көтеру, тұрған қалыпта қолдарын арқасына апару; саусақтарын бүгіп, қолдарын айналдыра қимылдауды орындау. Екі қол белде, кезекпен екі жаққа бұрылғанда екі қолды екі жаққа жіберу. Оңға, солға иілу, еңкею, шалқаю, алға еңкею, қолдың ұшын аяқтың ұшына жеткізу. Екі қолды белге қойып, екі жаққа иілу. Аяқтың ұшымен көтерілу; екі аяқты кезекпен алға өкшемен, содан кейін ұшымен қою, топылдату.  **Негізгі қимылдар:**  Сапта бір-бірлеп жүру, жүруді жүгірумен, секірумен, басқа қимылдармен кезектестіру, қол мен аяқ қимылын үйлестіру, бой түзулігін дұрыс сақтау;  Бірқалыпты, аяқтың ұшымен,тізені жоғары көтеріп жүгіру, кіші және үлкен қадаммен жүгіру, сапта бір-бірлеп, түрлі бағытта жүгіру.  Бір орында тұрып, екі аяқпен секіру (2–3 рет жүрумен кезектестіре отырып, 10 рет секіру), 2–3 метрлік қашықтықта алға ұмтыла қос аяқпен секіру;  Заттар арасымен доптарды, құрсауларды домалату. Допты бір-біріне төменнен лақтыру және қағып алу (1,5 м қашықтықта), допты екі қолымен бастан асыра кедергі арқылы лақтыру (2 м қашықтықтан).  8 м дейінгі қашықтықта заттар арасымен тура бағыт бойынша төрттағандап еңбектеу, тақтайда, орындықта көлденеңінен еңбектеу.  Сызықтар арасымен (15 см арақашықтық), сызықпен, арқанмен, тақтаймен, гимнастикалық орындықпен, бөренемен жүру.  Қатарға бір- бірден сапқа тұру.  **Музыкалық-ырғақтық жаттығулар**:  Музыкалық сүйемелдеуге сәйкес түрлі қарқында таныс дене жаттығуларын орындау.  **Спорттық жаттығулар**:  Үш дөңгелекті велосипед тебу. Оңға, солға бұрылыстарды орындау.  **Спорттық ойын элементтері**:  Кегль ойнауға үйрету. Дұрыс бастапқы қалыпта тұрып, түрлі бағытта қойылған доптарды лақтыру  **Дербес қимыл белсенділігі**:  Ауа райының жағдайын ескере отырып, балалардың таза ауадағы қимыл белсенділігін дамыту, балаларға доптармен, құрсаулармен, ойыншықтармен ойындар ойнату  **Сауықтыру-шынықтыру шаралары**:  Тыныс алу жолдарын шынықтыру, жалаң аяқ жүру.  **Мәдени- гигиеналық дағдылар**:  Ұқыпты тамақтану дағдыларын, ас құралдарын қолдануды жетілдіру. Гигиеналық шараларды орындау: жуыну, шашын тарау, қолды сабынмен жуу, қол орамалды қолдану. |
| **Жүзу** | Жүзуге дайындық. Суға түсу, суда ойнау. Суда отырып, аяқтарын жоғары және төмен көтеріп, қимылдар орындау. |
| **Сөйлеуді дамыту** | **Сөйлеудің дыбыстық мәдениеті**. Дауысты, дауыссыз дыбыстарды дұрыс айту дағдыларын бекіту, үнді және ызың дыбыстарды анық айтуды үйрету.  **Сөздік қор.**  Тұрмыстық заттар және қоршаған орта заттарының қолданылу маңыздылығын түсіну дағдыларын қалыптастыру.  **Тілдің грамматикалық құрылымы**  Сөздердің түрлі тәсілдермен жасалу, зат есімдерді жекеше және көпше түрде қолдану дағдыларын жетілдіру.  **Байланыстырып сөйлеу.**  Әңгімеге қатысу және тілді түсіну, тыңдау біліктерін, көлемі шағын тақпақтарды жатқа айту, сурет бойынша заттар және ойыншықтар туралы әңгіме, үлгі бойынша әңгіме құрастыру, шағын әңгімелер мен ертегілерді айтып беруге үйрету дағдыларын қалыптастыру. Ұсынылған мазмұн бойынша сахналауға үйрету.  **Шығармашылықпен сөйлеу қызметі.**  Театрландырылған әрекетке, драматизация ойындарына және қуыршақ спектакльдеріне, саусақ ойындарына балаларға түсінікті "қуыршақты жүргізу" техникасын қолдана отырып, қатысу ниеттерін дамыту.  **Шығармаларды қабылдау.**  Сөз және сөз ұйқастарына құрылған ойындарға қызығушылығын арттыру. |
| **Көркем әдебиет** | **Оқу, әңгімелеу.** Көркем шығармаларды эмоционалды қабылдай білуді дамыту. Балаларды түрлі тақырыптағы көркем шығармалармен таныстыру.  **Мәнерлеп оқу**.  Балаларды тақпақтар мен өлеңдерді түсініп, есте сақтауға, өлеңнің мазмұнына өз көзқарасын білдіруге үйрету  **Мазмұндау.** Таныс ертегілердің мазмұнын айтуда мазмұнның жүйелілігін сақтауға, диалогтік сөйлеуге, кейіпкерлердің мінезін сипаттауға үйрету  **Театрландырылған әрекет дағдыларын дамыту**.Түрлі мәтіндерді дыбыстағанда дұрыс тыныс алу; |
| **Математика негіздері** | **Жиын:** Әртүрлі түстен, өлшемнен тұратын заттардың жиыны туралы түсініктерді қалыптастыру.  **Сан, санау:** 5 көлемінде санау, заттарды үлгісі бойынша және аталған саны бойынша санау дағдысын қалыптастыру. Сандарды реті бойынша атауға және қорытынды санды атауға, "Барлығы қанша?" сұрағына жауап беруге үйрету. Бірінің астына бірі 2 қатарда орналасқан заттардың екі тобын салыстыруды үйрету  **Шама:** Ұзындығы және ені бойынша бірдей және екі түрлі заттарды салыстыру  **Геометриялық пішіндер:** Геометриялық пішіндерді (дөңгелек, төртбұрыш, үшбұрыш) танып, атай білуге үйрету;  **Кеңістікті бағдарлау:** Өзінің дене бөліктерінің орналасуына қарай бағдарлай білуге үйрету  **Уақытты бағдарлау:** Таңертең, күндіз, кеш, түн тәулік бөліктерін ажырату және атай білу дағдыларын қалыптастыру |
| **Құрастыру** | **Құрылыс материалдарынан құрастыру:**  Орналастыру тәсілдерін қолдана отырып, пластиналарды тігінен және кірпіштерді, бөлшектерді көлденеңінен орналастыру, сызбаны қолданып, ірі және ұсақ құрылыс материалынан құрастыру  **Қағаздан құрастыру:**  Қағазды тікбұрышты парағын жартысынан бүктеп, бұрыштарды және қырларды біріктіру, детальдің негізгі түріне желімдеу.  **Табиғи, қалдық материалдардан құрастыру:** Балаларды табиғи материалдардан түрлі заттар даярлауға баулу  **Конструктор бөлшектерінен құрастыру:** Конструктордан ойынға арналған ғимарат құрастыру дағдыларын қалыптастыру, бөлшектерді бекіту тәсілдері мен ғимарат жасау туралы білімдерін жетілдіру. |
| **Қоршаған ортамен таныстыру** | **Тірі және өлі табиғат құбылыстары мен заттары:** өлі табиғат нысандары- су, жер, ауа, күннің көзі туралы білімдерін кеңейту  **Табиғаттағы маусымдық өзгерістер:** жазғы жәнекүзгі табиғатты, олардың қарапайым өзгерістерін бақылау дағдыларын дамыту;  **Өсімдіктер мен жануарлар әлемі:**  Балабақшаның ауласындағы және маңайдағы кейбір ағаштардың, бұталардың түрлері жайлы білімдерін қалыптастыру.  Үй жануарлары және жабайы аңдар, олардың сыртқы келбеті, қозғалуы, күз мезгіліндегі (сыртқы түрі, тіршілік ету ортасы, мекені, азығы,) қоректену тәсілдері және қысқы дайындығы туралы білімдерін кеңейту.  **Бала, оның отбасы, үйі:**  Баланың өзі және өзінің жағдайы туралы түсініктерін кеңейту. Өзін-өзі тануға ұмтылысын қолдау. Баланың туыстық қатынастарды түсінуіне ықпал ету.  **Заттық әлем:**       Балаларды заттық әлеммен таныстыру және онымен әрекет жасау дағдыларын қалыптастыру. Жақын маңайдағы заттарды ажыратып, атай білу біліктерін жетілдіру.  **Еңбекке баулу.** Адамдарға еңбектері үшін алғыс айтуға және еңбектің нәтижесіне құрмет көрсете білуге тәрбиелеу.  **Менің -Отаным Қазақстан.** Қазақстан республикасының бас қаласы – Нұр-Сұлтан туралы білімдерін суреттерді, альбомдарды қолданып, қарастыру арқылы қалыптастыру.  **Жолда жүру ережелері:** Көлік түрлері, жол бөліктері (тротуар, жолдың жүру бөлігі мен жаяу жүргінші өтетін жол және жерасты өту) туралы білімдерін қалыптастыру. |
| **Сурет салу** | **Заттық сурет салу:** көкөністер мен жемістерді, ыдыстар, ойыншықтар, жануарларды бейнелеу.  **Сюжеттік сурет салу:** қоршаған ортаның әсемдігіне, өнер туындыларына, тұрмыстық заттарға, қазақ және басқа халықтардың ойыншықтарына эмоционалды-эстетикалық талғам дағдыларын қалыптастыру. Қарапайым табиғат құбылыстарын салу.  **Сәндік сурет салу:** қазақ халқының және басқа халықтардың сәндік-қолданбалы өнер шығармаларымен таныстыру барысында эстетикалық қабылдауын дамыту. Элементтердің пішінін, реттілігін, олардың арасындағы қашықтықты ескере отырып, жазықтықта оюларды орналастыру. |
| **Мүсіндеу** | **Заттық мүсіндеу:** Ермексаздың, сазбалшықтың, қамырдың кесектерінен түрлі пішіндегі таныс заттарды және өзіне тән ерекшеліктерін ескере отырып,түрлі тәсілдерді қолданып бейнелеу.  **Сюжеттік мүсіндеу:** Балалардың көлемді пішіндер мен қарапайым композицияларды мүсіндеуге қызығушылығын тәрбиелеу.  **Сәндік мүсіндеу:** Балаларды тұрмыстық заттар мен бейнелі ойыншықтарды мүсіндеуге қызығушылығын арттыру. |
| **Жапсыру** | **Заттық жапсыру:** Қайшыны дұрыс ұстау және пайдалана білуді қалыптастыру. Түзу сызықпен алдымен қысқа содан соң ұзын жолақтарды қиюды үйрету.  **Сюжеттік жапсыру:** Күрделі заттарды, жануарлар пішінін бейнелеу, заттарды қағаз бетінде орналастыру дағдыларын қалыптастыру.  **Сәндік жапсыру:** Геометриялық пішіндерден ою-өрнектерді бірізділігін ескере отырып құрастыру дағдыларын қалыптастыру. |
| **Музыка** | **Музыка тыңдау:** Әртүрлі сипаттағы, қарқындағы музыканы қабылдау.  **Ән айту:** Әуенді дұрыс, нақты интонациялау, сөздерді дәл айту дағдыларын қалыптастыру.  **Музыкалық-ырғақтық қимылдар:**  Би қимылдарын, ойындық музыкалық қимылдарды орындау дағдыларын қалыптастыру  **Билер:**       Әуеннің көңілді би сипатын қабылдауға үйрету, музыканың кіріспесін ажырату, содан кейін қимылды бастау, музыканың сипатына сәйкес қимылдарды ауыстыру.  **Ойындар, хороводтар:** Әннің мәтініне сәйкес ойын қимылдарымен сүйемелдей отырып, әнді көңілді және емін-еркін әндету  **Балалардың музыкалық аспаптарында ойнау:** қарапайым әуендерді сылдырмақтармен ойнау |